title: Komisijas Īstenošanas regula (ES) 2018/1293 (2018. gada 26. septembris), ar ko attiecībā uz jaunā pārtikas produkta laktīta lietošanas nosacījumiem groza Īstenošanas regulu (ES) 2017/2470 (Dokuments attiecas uz EEZ.)

text:
                  27.9.2018

                  LV

                  Eiropas Savienības Oficiālais Vēstnesis

                  L 243/2

         KOMISIJAS ĪSTENOŠANAS REGULA (ES) 2018/1293
         (2018. gada 26. septembris),
         ar ko attiecībā uz jaunā pārtikas produkta laktīta lietošanas nosacījumiem groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Komisijas Īstenošanas lēmums (ES) 2017/450 (3) atļāva atbilstoši Eiropas Parlamenta un Padomes Regulai (EK) Nr. 258/97 (4) laist tirgū laktītu [laktitolu] kā jaunu pārtikas produktu izmantošanai pieaugušajiem paredzētos uztura bagātinātājos kapsulu vai tablešu formā.

                     (5)

                     2018. gada 22. martā uzņēmums DuPont Nutrition Biosciences ApS iesniedza Komisijai pieprasījumu grozīt jaunā pārtikas produkta laktīta lietošanas nosacījumus saskaņā ar Regulas (ES) 2015/2283 10. panta 1. punktu. Pieteikumā tika lūgts iekļaut pulveri kā atļautu laktīta formu izmantošanai uztura bagātinātājos.

                     (6)

                     Komisija nelūdza Eiropas Pārtikas nekaitīguma iestādes atzinumu saskaņā ar 10. panta 3. punktu, jo jaunā pārtikas produkta laktīta lietošanas nosacījumu grozījums, kas iekļautu pulveri kā atļautu laktīta formu izmantošanai uztura bagātinātājos, cilvēka veselību ietekmēt nevar.

                     (7)

                     Ar Īstenošanas lēmumu (ES) 2017/450 atļautais laktīta kā jauna pārtikas produkta, ko izmanto uztura bagātinātājos kapsulu vai tablešu formā, maksimālais līmenis ir 20 g dienā. Piedāvātais lietošanas līmenis jaunajam pārtikas produktam laktītam pulvera formā tajā pašā pārtikas kategorijā atbilst pašlaik atļautajam maksimālajam līmenim. Tāpēc ir lietderīgi laktīta lietošanas nosacījumus grozīt tā, lai atļautu laktīta izmantošanu pulvera formā, nepārsniedzot spēkā esošo atļauto maksimālo līmeni.

                     (8)

                     Pieteikumā sniegtā informācija ir pietiekams pamats secinājumam, ka pieteikums grozīt jaunā pārtikas produkta laktīta lietošanas nosacījumus tā, lai iekļautu pulveri kā atļautu laktīta formu izmantošanai uztura bagātinātājos, atbilst Regulas (ES) 2015/2283 12. panta 2. punkta noteikumiem.

                     (9)

                     Eiropas Parlamenta un Padomes Direktīva 2002/46/EK (5) nosaka prasības uztura bagātinātājiem. Laktīta papildu forma izmantošanai uztura bagātinātājos būtu jāatļauj, neskarot minētās direktīvas normas.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Savienības atļauto jauno pārtikas produktu sarakstā, kas noteikts Regulas (ES) 2015/2283 8. pantā, ierakstu par vielu laktītu groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               3.   Šajā pantā paredzētā atļauja neskar Direktīvas 2002/46/EK normas.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2017. gada 13. marta Īstenošanas lēmums (ES) 2017/450, ar ko laktītu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 69, 15.3.2017., 31. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu “Laktitols” aizstāj ar šādu:

                           Atļautais jaunais pārtikas produkts

                           Jaunā pārtikas produkta lietošanas nosacījumi

                           Īpašas papildu marķēšanas prasības

                           Citas prasības

                           “Laktīts

                              Konkrēta pārtikas kategorija

                              Maksimālais līmenis

                           Jaunā pārtikas produkta nosaukums to saturošu pārtikas produktu marķējumā – “laktīts””

                           Uztura bagātinātāji, kas atbilst definīcijai Direktīvā 2002/46/EK (kapsulu, tablešu vai pulvera formā) un paredzēti pieaugušajiem

                           20 g dienā


title: Komisijas Īstenošanas regula (ES) 2018/1295 (2018. gada 26. septembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu “sīpolu eļļa” un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  27.9.2018

                  LV

                  Eiropas Savienības Oficiālais Vēstnesis

                  L 243/7

         KOMISIJAS ĪSTENOŠANAS REGULA (ES) 2018/1295
         (2018. gada 26. septembris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu “sīpolu eļļa” un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
         tā kā:

                     (1)

                     2016. gada 12. decembrī Komisija no uzņēmuma Bionext saņēma pieteikumu uz sīpolu eļļas apstiprināšanu par pamatvielu. Pieteikums vēlāk tika papildināts ar informāciju, kuru iesniegt prasa Regulas (EK) Nr. 1107/2009 23. panta 3. punkta otrā daļa.

                     (2)

                     Komisija lūdza zinātnisku palīdzību Eiropas Pārtikas nekaitīguma iestādei (turpmāk “Iestāde”). 2017. gada 31. oktobrī Iestāde Komisijai iesniedza tehnisku ziņojumu par sīpolu eļļu (2).

                     (3)

                     2018. gada 25. maijā Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu (3), 2018. gada 19. jūlijā – šīs regulas projektu un tos pabeidza uz minētās komitejas 2018. gada 20. jūlija sanāksmi.

                     (4)

                     Pieteikuma iesniedzēja iesniegtā dokumentācija liecina, ka sīpolu eļļa atbilst pārtikas produkta kritērijiem, kuri noteikti Eiropas Parlamenta un Padomes Regulas (EK) Nr. 178/2002 (4) 2. pantā. Turklāt minētās vielas galvenais lietojums gan nav augu aizsardzībā, tomēr līdzeklis, kas sastāv no šīs vielas, augu aizsardzībā ir noderīgs. Tādēļ tā uzskatāma par pamatvielu.

                     (5)

                     Veiktās pārbaudes konstatēja: gaidāms, ka sīpolu eļļa kopumā atbildīs Regulas (EK) Nr. 1107/2009 23. panta prasībām, jo īpaši attiecībā uz lietojuma veidiem, kas pārbaudīti un detalizēti aprakstīti Komisijas pārskata ziņojumā. Tāpēc sīpolu eļļu ir lietderīgi apstiprināt par pamatvielu.

                     (6)

                     Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un pašreizējo zinātnes un tehnikas atziņas gaismā apstiprinājums tomēr jāsniedz ar dažiem nosacījumiem, kas detalizēti aprakstīti šīs regulas I pielikumā.

                     (7)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (5) pielikums.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pamatvielas apstiprināšana
            Vielu “sīpolu eļļa” atbilstoši I pielikumam apstiprina par pamatvielu.

            2. pants
            Īstenošanas regulas (ES) Nr. 540/2011 grozījumi
            Īstenošanas regulu (ES) Nr. 540/2011 groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2017. Technical report on the outcome of the consultation with Member States and EFSA on the basic substance application for onion oil for use in plant protection as repellent (Tehniskais ziņojums par rezultātiem, kas gūti pēc apspriešanās ar dalībvalstīm un EFSA par pieteikumu uz sīpolu eļļas atzīšanu par pamatvielu, ko augu aizsardzībā izmantot par repelentu). Pamatojoša EFSA publikācija, 2017:EN-1315. 36 lpp., doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

            (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Īpaši noteikumi

                        Sīpolu eļļa

                           CAS Nr.: 8002-72-0

                        Neattiecas

                        Pārtikas klase

                        2018. gada 17. oktobris

                        Sīpolu eļļu izmanto saskaņā ar īpašajiem nosacījumiem, kas iekļauti pārskata ziņojuma secinājumos par sīpolu eļļu (SANTE/10615/2018) un jo īpaši tā I un II papildinājumā.

               (1)  Detalizēta papildinformācija par pamatvielas identitāti, tās specifikācija un lietošanas veids ir norādīti pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma C daļai pievieno šādu ierakstu:

                           Numurs

                           Parastais nosaukums, identifikācijas numuri

                              IUPAC nosaukums

                           Tīrība (1)

                           Apstiprināšanas datums

                           Īpaši noteikumi

                           “20

                           Sīpolu eļļa

                              CAS Nr.: 8002-72-0

                           Neattiecas

                           Pārtikas klase

                           2018. gada 17. oktobris

                           Sīpolu eļļu izmanto saskaņā ar īpašajiem nosacījumiem, kas iekļauti pārskata ziņojuma secinājumos par sīpolu eļļu (SANTE/10615/2018) un jo īpaši tā I un II papildinājumā.”

               (1)  Detalizēta papildinformācija par pamatvielas identitāti, tās specifikācija un lietošanas veids ir norādīti pārskata ziņojumā.


title: Komisijas Īstenošanas regula (ES) 2018/1517 (2018. gada 11. oktobris), ar ko paredz sīki izstrādātus noteikumus, lai īstenotu atsevišķus noteikumus Padomes Regulā (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos

text:
                  12.10.2018

                  LV

                  Eiropas Savienības Oficiālais Vēstnesis

                  L 256/58

         KOMISIJAS ĪSTENOŠANAS REGULA (ES) 2018/1517
         (2018. gada 11. oktobris),
         ar ko paredz sīki izstrādātus noteikumus, lai īstenotu atsevišķus noteikumus Padomes Regulā (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2018. gada 16. aprīļa Regulu (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos (1), un jo īpaši 1. panta 1. un 2. punktu un 2. panta 1. un 2. punktu,
         tā kā:

                     (1)

                     Regulā (ES) 2018/581 noteiktā muitas nodokļu apturēšana attiecas tikai uz dažām precēm, kuras iestrādājamas vai izmantojamas gaisa kuģos un minēto gaisa kuģu daļās. Komisijas pienākums ir izveidot šo preču sarakstu, norādot to kombinētās nomenklatūras kodus.

                     (2)

                     Lai precēm varētu piemērot Regulā (ES) 2018/581 noteikto kopējā muitas tarifa autonomo nodokļu apturēšanu, muitas dienestiem dara pieejamu konkrēta tipa sertifikātu – piemēram, Eiropas Aviācijas drošības aģentūras (EASA) 1. veidlapu (autorizēts izmantošanas sertifikāts) vai līdzvērtīgu sertifikātu. EASA ar dažām trešām valstīm, kuras izdod šādus sertifikātu veidus, ir noslēgusi divpusējus aviācijas drošības nolīgumus vai tehniskas vienošanās. Tādēļ ir lietderīgi uzskatīt šo valstu izdotos sertifikātus par līdzvērtīgiem EASA 1. veidlapai.

                     (3)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Šīs regulas I pielikumā ir iekļauts saraksts ar Padomes Regulas (EEK) Nr. 2658/87 (2) I pielikumā norādītajām kombinētās nomenklatūras pozīcijām, apakšpozīcijām un kodiem precēm, attiecībā uz kurām saskaņā ar Regulas (ES) 2018/581 1. panta 1. punktu aptur nodokļus.

            2. pants
            Šīs regulas II pielikumā ir iekļauts to sertifikātu saraksts, kuri uzskatāmi par līdzvērtīgiem autorizētas izmantošanas sertifikātam (EASA 1. veidlapai), kā minēts Regulas (ES) 2018/581 2. panta 1. punktā.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Regula uzliek saistības kopumā un ir tieši piemērojama visās dalībvalstīs.
            Briselē, 2018. gada 11. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 98, 18.4.2018., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            I PIELIKUMS

               1. pantā minēto kombinētās nomenklatūras pozīciju, apakšpozīciju un KN kodu (1)
               saraksts

                        Nodaļa

                        Kombinētās nomenklatūras pozīciju un apakšpozīciju saraksts

                        HS pozīcijas

                        HS apakšpozīcijas

                        KN kodi

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203  līdz 3214

                           34

                        3402

                        3403 19 , 3403 99

                           35

                        3506

                           36

                        3601 , 3603  un 3604

                           38

                        3809  līdz 3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918  līdz 3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007  līdz 4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        Visas pozīcijas

                           55

                        Visas pozīcijas

                           56

                        Visas pozīcijas

                           57

                        Visas pozīcijas

                           58

                        Visas pozīcijas

                           59

                        Visas pozīcijas

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322  līdz 7326

                           74

                        7407  līdz 7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603  līdz 7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        Visas pozīcijas

                           82

                        8203  līdz 8207 , 8210 , 8211

                           83

                        8301 , 8302 , 8303 , 8307  līdz 8311

                           84

                        8405 , 8407 , 8409 , 8411  to 8414 , 8418 , 8419 , 8421  līdz 8424 , 8431 , 8443 , 8467 , 8479 , 8481  līdz 8484  un 8487

                        8406 90 , 8408 90 , 8410 90 , 8415 81  līdz 8415 90 , 8427 90 , 8455 30 , 8455 90

                           85

                        8501  līdz 8508 , 8511 , 8512 , 8513 , 8516 , 8518 , 8519 , 8521 , 8522 , 8525  līdz 8531 , 8535  līdz 8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027  līdz 9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Kā noteikts Komisijas 2017. gada 12. oktobra Īstenošanas regulā (ES) 2017/1925, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 282, 31.10.2017., 1. lpp.).

            II PIELIKUMS

               2. pantā minēto sertifikātu saraksts, kuri uzskatāmi par līdzvērtīgiem

                        Pilnvarotā aviācijas iestāde

                        Autorizēts izmantošanas sertifikāts

                           Joint Aviation Authorities (Europe) (Apvienotās aviācijas institūcijas) (Eiropa)

                        JAA FORM 1

                           Federal Aviation Administration (USA) Federālā aviācijas administrācija (ASV)

                        FAA Form 8130-3

                           Transport Canada Civil Aviation (Transport Canada civilā aviācija)

                        TCCA FORM ONE
                        TCCA 24-0078

                           National Civil Aviation Agency (Brazil) Valsts civilās aviācijas aģentūra (Brazīlija)

                        Form F-100-01 (SEGVOO 003)

                           Directorate General of Civil Aviation (Turkey) Civilās aviācijas ģenerāldirektorāts (Turcija)

                        SHGM FORM 1

                           Civil Aviation Safety Authority (Australia) (Civilās aviācijas drošības dienests) (Austrālija)

                        CASA FORM 1

                           Civil Aviation Authority of Singapore (Singapūras civilās aviācijas iestāde)

                                    —

                                    CAAS (AW)95

                                    —

                                    CAAS (AW)96

                           Japan Civil Aviation Bureau (Japānas Civilās aviācijas birojs)

                        Form 18

                           Civil Aviation Administration of China (Ķīnas Civilās aviācijas administrācija)

                        CAAC Form AAC-038

                           Civil Aviation Department (Hong Kong) (Civilās aviācijas departaments) (Honkonga)

                        CAD FORM ONE

                           Civil Aviation Authority of Vietnam (Vjetnamas civilās aviācijas iestāde)

                        CAAV FORM ONE

                           Directorate General of Civil Aviation (Indonesia) Civilās aviācijas ģenerāldirektorāts (Indonēzija)

                        DAAO Form 21-18

                           Civil Aviation Authority of the Philippines (Filipīnu civilās aviācijas iestāde)

                        CAAP FORM 1

                           General Authority of Civil Aviation (Saudi Arabia) (Saūda Arābijas Vispārējas nozīmes civilās aviācijas iestāde)

                        GACA SS&AT _F8130-3

                           General Civil Aviation Authority (United Arab Emirates) (Apvienoto Arābu Emirātu Vispārējas nozīmes civilās aviācijas iestāde)

                        AW FORM 1

                           Civil Aviation Authority of New Zealand (Jaunzēlandes Civilās aviācijas pārvalde)

                        Paziņojums par atbilstību lidojumderīguma prasībām
                        CAA FORM 8110-3

                           Federal Air Transport Agency of the Russian Federation (Krievijas Federācijas Federālā gaisa transporta aģentūra)

                        Lidojumderīguma apstiprinājuma zīme
                        Form C-5

                           Moroccan Civil Aviation Authority (Marokas civilās aviācijas iestāde)

                        MCAA Form


title: Komisijas Īstenošanas regula (ES) 2018/1562 (2018. gada 18. oktobris), ar ko 292. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  18.10.2018

                  LV

                  Eiropas Savienības Oficiālais Vēstnesis

                  LI 261/1

         KOMISIJAS ĪSTENOŠANAS REGULA (ES) 2018/1562
         (2018. gada 18. oktobris),
         ar ko 292. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto Regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 15. oktobrī nolēma pievienot vienu ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana. Tāpēc būtu attiecīgi jāgroza Regulas (EK) Nr. 881/2002 I pielikums.

                     (3)

                     Lai nodrošinātu šajā Regulā paredzēto pasākumu efektivitāti, tai būtu jāstājas spēkā nekavējoties,

               IR PIEŅĒMUSI ŠO REGULU:

            1. pants
            Regulas (EK) Nr. 881/2002 I pielikumu groza saskaņā ar šīs Regulas pielikumu.

            2. pants
            Regula stājas spēkā dienā, kad to publicē Eiropas Savienības Oficiālajā Vēstnesī.

            Šī Regula uzliek saistības kopumā un ir tieši piemērojama visās dalībvalstīs.
            Briselē, 2018. gada 18. oktobrī

                  Komisijas vārdā —

                  un tās priekšsēdētāja vārdā —

                  Ārpolitikas instrumentu dienesta vadītāja

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

               “ANJEM CHOUDARY (jeb Abu Luqman). Dzimšanas datums: 18.1.1967. Dzimšanas vieta: Velinga, Londona, Apvienotā Karaliste. Adrese: Frankland Prison, Apvienotā Karaliste. Valstspiederība: Lielbritānijas. Pases Nr.: 516384722 (Apvienotās Karalistes pase, izdota 6.5.2013. Glāzgovas Pasu birojā, derīga līdz 6.6.2023.). Regulas 7.d panta 2. punkta i) apakšpunktā minētais paziņošanas datums: 15.10.2018.”


title: Padomes Īstenošanas regula (ES) 2018/1605 (2018. gada 25. oktobris), ar ko īsteno Regulu (ES) 2015/1755 par ierobežojošiem pasākumiem saistībā ar situāciju Burundi

text:
                  26.10.2018

                  LV

                  Eiropas Savienības Oficiālais Vēstnesis

                  L 268/18

         PADOMES ĪSTENOŠANAS REGULA (ES) 2018/1605
         (2018. gada 25. oktobris),
         ar ko īsteno Regulu (ES) 2015/1755 par ierobežojošiem pasākumiem saistībā ar situāciju Burundi
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2015/1755 (2015. gada 1. oktobris) par ierobežojošiem pasākumiem saistībā ar situāciju Burundi (1) un jo īpaši tās 13. panta 4. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2015. gada 1. oktobrī pieņēma Regulu (ES) 2015/1755 par ierobežojošiem pasākumiem saistībā ar situāciju Burundi.

                     (2)

                     Ir pieejama papildu identifikācijas informācija par vienu fizisku personu.

                     (3)

                     Tāpēc būtu attiecīgi jāgroza Regulas (ES) 2015/1755 I pielikums,

               IR PIEŅĒMUSI ŠO REGULU.

            1. pants
            Regulas (ES) 2015/1755 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 25. oktobrī

                  Padomes vārdā –

                  priekšsēdētāja

               J. BOGNER-STRAUSS

            (1)  OV L 257, 2.10.2015., 1. lpp.

            PIELIKUMS
            Regulas (ES) 2015/1755 I pielikumā 3. ierakstu zem virsraksta “2. pantā minēto fizisko un juridisko personu, vienību un struktūru saraksts” aizstāj ar šādu:

                           Vārds, uzvārds

                           Identifikācijas informācija

                           Sarakstā iekļaušanas pamatojums

                           “3.

                           Mathias/Joseph NIYONZIMA
                           jeb KAZUNGU

                           Dzimšanas datums: 6.3.1956.; 2.1.1967.
                           Dzimšanas vieta: Kanyosha Commune, Mubimbi, Bujumbura-Rural Province, Burundi
                           Reģistrācijas numurs (SNR): O/00064
                           Burundi valstspiederība.
                           Pases Nr.: OP0053090

                           Valsts izlūkdienesta virsnieks. Atbildīgs par to, ka Burundi tiek kavēta politiska risinājuma meklēšana, kūdot uz vardarbību un represijām demonstrāciju laikā, kuras sākās 2015. gada 26. aprīlī pēc tam, kad tika paziņots par prezidenta Nkurunziza kandidēšanu prezidenta vēlēšanās. Atbildīgs par palīdzības sniegšanu Imbonerakure paramilitāro grupējumu, kuri ir atbildīgi par vardarbības aktiem, represijām un smagiem cilvēktiesību aizskārumiem Burundi, apmācībā, darbības koordinēšanā un apbruņošanā, tostarp ārpus Burundi.”